Author: Asta Urb
Company: Haapsalu Linnavalitsus

K O R R A L D U S

Haapsalu,								07.märts 2007 nr 176

Projekteerimistingimuste kinnitamine
(Lai tn 1, Haapsalu)

Läbi vaadanud Irina Vaheri (Lai tn 1-2, Haapsalu) 27.02.2007 esitatud taotluse nr 7-1.3/1113 Lai tn 1 krundil asuva elamu remondi- ja juurdeehitusprojekti projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Lai tn 1, Haapsalu asuva elamu remondi- ja juurdeehitusprojekti projekteerimistingimused nr 13-07 (lisatud).
2.	Korraldus teha teatavaks Irina Vaher’ile (Lai tn 1-2, 90503 Haapsalu) ja Lehti Assuküll`ile (Lai tn 1-1, 90503 Haapsalu) korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 13/ 07  “02” märts  2007

Tingimused kinnitatud:
Haapsalu Linnavalitsuse korraldusega nr 176 
07.märts 2007

Projekti nimetus | Elamu remondi- ja juurdeehitusprojekt
Krundi asukoht | Lai tn 1, Haapsalu
Taotleja nimi | Irina Vaher
Krundi andmed | katastritunnus 18301:003:1260,  kinnistusraamatu registriosa nr 31367932-1368132; pindala 273m^2, maakasutuse sihtotstarve - 100% väikeelamumaa
Projekti koostamisel arvestada alljärgnevat: |

1.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitatava maa-ala geodeetiliste uurimistöö teostajal taotleda linnageodeedilt maa-ala mõõdistamiseks luba (Haapsalu Linnavolikogu 26.01.2007 määrus nr 26).
3.	Projekti koosseisus esitada asendiplaan M 1:500, millele on kantud krundi piirid, ol.olevad ja projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
4.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
5.	Projekteerimisel tuleb arvestada, et krunt asub Haapsalu  miljööväärtuslikul alal.
6.	Projekteerimisel säilitada hoone põhimahud, katusekalle ja järgida olemasoleva elamu konstruktsioone, detaile.
7.	On lubatud lammutada elamu loodenurgas paiknevad amortiseerunud pesuköök ja kuur. Asemele võib projekteerida eluruumid.
8.	On lubatud projekteerida katuse uugi laiendamine koos rõduga.
9.	Poolel majal olev eterniidist katusekate asendada analoogne esifassaadile paigaldatud plekiga (tahvelplekk tahvli mõõduga 71x142cm).
10.	Välisviimistluseks projekteerida värvitud puitlaudis, analoogselt tänavaäärsele fassaadiga. Värvitooni muutmisel tuleb üle värvida maja tervikuna.
11.	Aknad projekteerida puidust järgides elamu teisi aknaid.
12.	Korsten krohvida siledaks ja lubjata. 
13.	Projekteerida kuurid mõlemale korterile.
14.	Krundi kagu nurgas kasvava vana saarepuu maha võtmiseks taotleda raieluba linnakeskkonna osakonnalt. Vt EhM §26 lg3.
15.	Krundi tänavapoolsele piirile kavandada  tänavale iseloomuliku kõrgusega puitpiire ja -väravad. Kruntidevahelised piirded võivad olla haljastusega tihendatud metallvõrgust.
16.	Parkimine lahendada kinnistu piires.
17.	Lahendada krundi heakorrastus, haljastus ning olmeprügi kogumine.
18.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
19.	Kui ehitisi projekteeritakse krundipiirile lähemale kui 4m, kooskõlastada projekt vastava naaberkrundi omanikuga.
20.	Kinnistu Lai tn 1 on vormistatud plaani alusel (looduses piiri tähistatud ei ole) – piiri kindlakstegemiseks ja määramiseks looduses on vajalik teostada katastriüksuse mõõdistamine. 
21.	Projekt tuleb kooskõlastada kirjalikult Lai 1 mõlema omanikuga.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | asendiskeem M 1:500

Tingimused
koostasid:

Linnaarhitekt               . ..………………………………… Anu Joost
Linnaarengu ja muinsuskaitse peaspetsialist ……………. Tõnis Padu
Ehitusjärelevalve spetsialist  ……………………………… Mati Jets
Käesolevad tingimused on kehtivad kahe aasta jooksul alates nende kinnitamisest